钦定古今图书集成/明伦汇编/氏族典/第132卷 > 《廖用贤尚友录》 > 辛雄
## 钦定古今图书集成/明伦汇编/氏族典/第132卷 > 《廖用贤尚友录》 > 辛雄

按《魏书辛雄传》：“雄字世宾，陇西狄道人。有孝性，颇涉
书史，好刑名，廉谨雅素，不妄交友，喜怒不形于色。释
褐奉朝请。父于郡遇患，雄自免归，晨夜扶抱。及父丧
居忧，殆不可识，为世所称。正始初，除给事中，十年不
迁职，乃以病免。清河王怿为司空，辟户曹参军，摄田
曹事。怿迁司徒，仍随授户曹参军。并当烦剧，诤讼填”
委，雄用心平直，加以闲明，政事经其断割，莫不悦服，
由是名显。怿迁太尉，又为记室参军。神龟中，除尚书
驾部郎中，转三公郎，以母忧去任。卒哭，右仆射元钦
奏雄，起复为郎。俄兼司州别驾，加前军将军。孝昌元
年，徐州刺史元法僧以城南叛萧衍，遣萧综来据彭
城，时遣大都督、安丰王延明督临淮王彧讨之，盘桓
不进。乃诏雄副太常少卿元晦为使，给赍库刀，持节
乘驿催军。到军，勒令并进。徐州综送降款，冀州刺史侯刚启为长史。肃宗以雄长于世务，惜不许之。更除
司空长史。时诸方贼盛，而南寇侵境，山蛮作逆，肃宗
欲亲讨，以荆州为先。诏雄为行台左丞，与前军临淮
王彧东趣叶城。贼闻走散。会右丞阙，肃宗诏仆射、城
阳王徽举人。徽遥举雄，仍除辅国将军、尚书右丞。寻
转吏部郎中，迁平东将军、光禄大夫，郎中如故。初，萧
宝夤在雍州起逆，城人侯众德等讨逐之，多蒙爵赏。
武泰中，诏雄兼尚书，为关西赏勋大使。未行之间，会
参朱荣入洛及河阴之难，人情未安，雄潜窜不出。庄
帝欲以雄为尚书，门下奏曰：“辛雄不出，存亡未分。”庄
帝曰：“宁失亡而用之，不可失存而不用也。”遂除度支
尚书，加安南将军。元颢入洛也，北中郎将杨侃从驾
北出，庄帝以侃为度支尚书。及乘舆反洛，复召雄上，
遂解侃尚书。未几，诏雄以本官兼侍中、关西慰劳大
使。三年，迁镇南将军、都官尚书，行河南尹。普泰时为
镇军将军、殿中尚书，又加卫将军、右光禄大夫、秦州
大中正。太昌中，又除殿中尚书、兼吏部尚书，寻除车
骑大将军、左光禄大夫，仍尚书。永熙二年三月，又兼
吏部尚书。于时近习专恣，请托不已，雄惧其谗慝，不
能确然守正，论者颇讥之。出帝南狩，雄兼左仆射，留
守京师。永熙末，兼侍中。帝入关，右《齐献武王》至洛，于
永宁寺诛之，时年五十，没其家口，二子士璨、士贞，逃
入关中。